पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर जिले के लिए खतरनाक साबित हो रही है। संक्रमित मरीज तेजी से बढ़ रहे हैं। जिले में पहले 10 हजार मरीज मिलने में 318 दिन लगे थे, जबकि अगले 10 हजार मरीज 27 दिन में ही अा गए हैं। इस दाैरान सबसे अधिक माैत भी हुई है।
जिले में कोरोना मरीज मिलने की शुरुआत 25 मई 2020 से हुई थी। 7 अप्रैल 2021 तक 318 दिन में 10000 कोरोना संक्रमितों की पहचान हुई थी, 142 मौतें हुई। अप्रैल महीने के 23 और मई के 4 दिन मिलाकर 27 दिन में ही 10000 से अधिक कोरोना मरीजों की पहचान हुई है। जिले में अब तक 212841 लोगों की जांच हुई है। 20965 लोग संक्रमित हुए हैं। यानी जिले की 8.50 लाख जनसंख्या में से अब तक 9.85 प्रतिशत लोग संक्रमित हो चुके हैं। मौत का आंकड़ा 418 पहुंच गया है। जिले में मृत्यु दर 3.03 प्रतिशत पर है। 31 मार्च 2021 को मृत्यु दर 1.69 प्रतिशत थी। एक महीने में ही माैत की दर में 1.34 प्रतिशत की बढ़ोतरी हुई है।
ये लहर है ज्यादा संक्रामक
कोरोना की ये लहर खतरनाक इसलिए भी है, क्योंकि दूसरी लहर में कोरोना संक्रमित व्यक्ति कई लोगों को संक्रमित कर रहा है। पहले एक कोरोना संक्रमित व्यक्ति से 2 या 3 लोग ही पॉजिटिव आ रहे थे, लेकिन अब कई ऐसे केस सामने आए हैं, जिनमें संक्रमण के लक्षण नहीं हाेने के बाद भी पूरा परिवार संक्रमित हुआ है। अप्रैल में मिले 10180 में से 80 प्रतिशत ऐसे मरीज हैं, जो संक्रमित कैसे हुए, स्वास्थ्य अफसरों के पास सोर्स ही नहीं है।
रिकवरी दर 66.57 प्रतिशत
जिले में रिकवरी दर भी धीरे-धीरे कम हाेती जा रही है। मार्च की स्थिति में रिकवरी दर 93.01 प्रतिशत पर थी। केवल 491 मरीज जिले में एक्टिव मरीज थे, लेकिन अप्रैल में संक्रमित मरीज 27 प्रतिशत की दर से मिले। इस कारण रिकवरी दर 93.01 से कम हाेकर 66.57% पर अा गई। यानी इसमें 26.44% की गिरावट अाई है। वर्तमान में 6 हजार 414 मरीज एक्टिव हैं। इनमें से 5952 मरीज होम आइसोलेशन में और 768 मरीज अस्पतालों में इलाज करा रहे हैं।
कोरोना से जुड़ी ये बातें सतर्क करने वालीं
ये भी कारण: लक्षण दिखे तो बिना जांच के झोलाछाप डाॅक्टरों से इलाज कराने पर बढ़े केस
अधिकांश मौत कोरोना को लेकर बरती गई लापरवाही के कारण हुई है। लक्षण दिखने के बाद भी मरीज जांच कराने से डरते रहे। जब स्थिति गंभीर हुई तब अस्पताल पहुंचे, तब तक काफी देर होने से मरीज की मौत हो गई। अंदरूनी इलाके में अब भी झोलाछाप डॉक्टर मरीजों का इलाज कर रहे हैं। कुछ झोलाछाप डाक्टर स्वयं मरीज के संपर्क में आकर कोरोना का शिकार हो गए है। इन दोनों लापरवाहियों ने माैत का आंकड़ा काफी बढ़ा दिया है। कलेक्टर मौर्य ने झोलाछाप डॉक्टरों पर नजर रखने निर्देश दिए है, लेकिन अभी तक झोलाछाप डॉक्टरों के खिलाफ कोई कार्रवाई नहीं हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn